**ΠΑΡΑΡΤΗΜΑ ΙΙΙ – ΤΕΧΝΙΚΗ ΠΡΟΣΦΟΡΑ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ ΥΠΟΨΗΦΙΟΥ**  **ΝΑΙ/ΟΧΙ** |
| 1 | Οι οικονομικοί φορείς δεσμεύονται: |
| I | να τηρούν και να εξακολουθήσουν να τηρούν κατά την εκτέλεση της σύμβασης, εφόσον καταστούν ανάδοχοι, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, | ΝΑΙ |  |
| II | εφόσον καταστούν ανάδοχοι να εφαρμόζουν κατά την εκτέλεση της σύμβασης τις διατάξεις της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου, τις διατάξεις της εργατικής και ασφαλιστικής νομοθεσίας και να τηρούν τις υποχρεώσεις των περιπτώσεων α΄ έως στ΄ της παραγράφου 1 του άρθρου 68 του ν. 3863/2010, όπως ισχύει, καθώς και της παραγράφου 3 του ιδίου άρθρου. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους, | ΝΑΙ |  |
| III | ότι καθ’ όλη τη διάρκεια της διαγωνιστικής διαδικασίας, αλλά και κατά το στάδιο εκτέλεσης της σύμβασης, εφόσον καταστούν ανάδοχοι, αλλά και μετά τη λήξη ή λύση αυτής, να τηρήσουν εμπιστευτικά και να μη γνωστοποιήσουν σε τρίτους (συμπεριλαμβανομένων των εκπροσώπων του ελληνικού και διεθνούς Τύπου), χωρίς την προηγούμενη έγγραφη συγκατάθεση της Αναθέτουσας Αρχής, οποιαδήποτε έγγραφα ή πληροφορίες που θα περιέλθουν σε γνώση τους κατά την εκτέλεση των υπηρεσιών και την εκπλήρωση των υποχρεώσεών τους και ότι θα λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες, | ΝΑΙ |  |
| IV | να μην προβαίνουν σε δημόσιες δηλώσεις σχετικά με το συμβατικό αντικείμενο, χωρίς την προηγούμενη συναίνεση της Αναθέτουσας Αρχής, ούτε να συμμετέχουν σε δραστηριότητες ασυμβίβαστες με τις υποχρεώσεις τους απέναντι στην Αναθέτουσα Αρχή και να μη δεσμεύουν αυτήν με κανένα τρόπο, χωρίς την προηγούμενη γραπτή της συναίνεση. | ΝΑΙ |  |
| 2 | Οι υπηρεσίες αφορούν τον καθαρισμό των κτιριακών εγκαταστάσεων που στεγάζονται οι οργανικές μονάδες της Αναθέτουσας Αρχής, Κοραή 4, Αθήνα. Ειδικότερα, αφορά τον τρίτο όροφο (1.600 τ.μ.) και γραφεία του τετάρτου ορόφου (200 τ.μ.), τους ανελκυστήρες και τις σκάλες τρίτου και τετάρτου ορόφου. | ΝΑΙ |  |
| 3 | Ο καθαρισμός των χώρων της Αναθέτουσας Αρχής θα πραγματοποιείται σύμφωνα με τις γενικά παραδεκτές τεχνικές, μεθόδους, διαδικασίες και τα τεχνικά μέσα, καθώς και τις γραπτές και προφορικές οδηγίες που μπορεί να δίνει η Αναθέτουσα Αρχή. | ΝΑΙ |  |
| **4** | Οι οικονομικοί φορείς συμφωνούν και αποδέχονται ότι σε περίπτωση μεταστέγασης της Αναθέτουσας Αρχής, οι υπηρεσίες θα εκτελούνται στο χώρο μεταστέγασης, με τους ίδιους όρους και προϋποθέσεις. | ΝΑΙ |  |
| **5** | Το προσωπικό καθαριότητας έχει υποχρέωση: |
| I | να συμμορφώνεται στους κανονισμούς λειτουργίας της Υπηρεσίας, | ΝΑΙ |  |
| II | να συμπεριφέρεται ευγενικά προς τους πολίτες και υπαλλήλους , | ΝΑΙ |  |
| III | να μην δέχεται δώρα ή φιλοδωρήματα από κανέναν και για οποιοδήποτε λόγο, | ΝΑΙ |  |
| IV | να μην ασχολείται με οποιαδήποτε άλλη εργασία εκτός από τα καθήκοντά του, | ΝΑΙ |  |
| V | να μην καπνίζει στους χώρους όπου απαγορεύεται το κάπνισμα, καθώς και όταν συνδιαλέγεται με εργαζόμενους στην Υπηρεσία, με τους εξυπηρετούμενους αυτής καθώς και τους τυχόν επισκέπτες της Υπηρεσίας, | ΝΑΙ |  |
| VI | να γνωρίζει τα βασικά στοιχεία της εσωτερικής λειτουργίας του κτιρίου. | ΝΑΙ |  |
| **6** | Σε περίπτωση προκληθείσας βλάβης στους χώρους, στον εξοπλισμό των εγκαταστάσεων της αναθέτουσας αρχής καθώς και στα προσωπικά αντικείμενα των υπαλλήλων της από το προσωπικό του αναδόχου αυτός υποχρεούται, με δική του δαπάνη, να αποκαταστήσει άμεσα τη βλάβη/φθορά. | ΝΑΙ |  |
| **7** | Ο οικονομικός φορέας εφόσον καταστεί ανάδοχος υποχρεούται: |
| I | να εξασφαλίζει ανελλιπώς τον επαρκή αριθμό προσωπικού για την καθαριότητα των κτιρίων της Υπηρεσίας και να αναπληρώνει χωρίς καθυστέρηση τους υπαλλήλους του που απουσιάζουν για οποιοδήποτε λόγο (άδεια, ασθένεια κ.λπ.). Η Υπηρεσία διατηρεί το δικαίωμα να ζητήσει την αντικατάσταση προσωπικού, ως ακατάλληλο για ανάρμοστη συμπεριφορά ή για οποιονδήποτε λόγο, οπότε ο ανάδοχος οφείλει να προβεί σε αντικατάσταση άμεσα και χωρίς αντιρρήσεις με άλλο πρόσωπο, ανάλογης εμπειρίας και προσόντων, | ΝΑΙ |  |
| II | να γνωστοποιεί εγγράφως και εγκαίρως σε κάθε μέλος του απασχολούμενου προσωπικού του ότι:   * + 1. Ουδεμία εξάρτηση και εργασιακή ή άλλη νόμιμη σχέση έχει με την Αναθέτουσα Αρχή.     2. Έναντι αυτού του προσωπικού θα υπέχει αυτός και μόνον όλες τις εκ του νόμου και της σύμβασης ποινικές ευθύνες και υποχρεώσεις, | ΝΑΙ |  |
| III | να παραδώσει με την ανάληψη των εργασιών στην Αναθέτουσα Αρχή κατάλογο του προσωπικού που θα εργαστεί στην υλοποίηση της σύμβασης, με πλήρη στοιχεία αυτών, καθώς και κάθε άλλο σχετικό στοιχείο του ζητηθεί, | ΝΑΙ |  |
| IV | να συγκεντρώνει τα απορρίμματα σε φωτοβιοδιασπόμενους πλαστικούς σάκους και να τα μεταφέρει στους κάδους του Δήμου, | ΝΑΙ |  |
| V | να καταβάλλει πάσης φύσεως πρόστιμα ή αποζημιώσεις, σε περίπτωση ατυχήματος ή δυστυχήματος για το προσωπικό που θα διαθέτει για την εκτέλεση των υπηρεσιών καθαρισμού, όπως και κάθε Αστική ή Ποινική Ευθύνη, που θα προκύψουν άμεσα ή έμμεσα από την εκτέλεση των υπηρεσιών αυτών, | ΝΑΙ |  |
| VI | να καλύπτει με δικά του έξοδα τη Γενική Αστική Ευθύνη έναντι τρίτων για ζημιές από ατυχήματα ή παραλείψεις, | ΝΑΙ |  |
| VII | να συμπληρώνει σε καθημερινή βάση το Ημερολόγιο Παροχής Υπηρεσιών που τηρεί η Μονάδα Γ΄ της Αναθέτουσας Αρχής , στο οποίο θα καταγράφονται καθημερινά οι ώρες προσέλευσης και αποχώρησης του προσωπικού καθώς και οι παρεχόμενες υπηρεσίες, | ΝΑΙ |  |
| VIII | να διαθέτει προσωπικό εκπαιδευμένο σε γενικούς και ειδικούς κανόνες υγιεινής, | ΝΑΙ |  |
| IX | να ενημερώνει και να εκπαιδεύει το προσωπικό του για θέματα που αφορούν τη χρήση των υλικών καθαριότητας, την τεχνολογία και υγιεινή ώστε να υλοποιούνται οι νομοθετικές απαιτήσεις. Τυχόν έξοδα που απορρέουν από τα ανωτέρω βαρύνουν αποκλειστικά τον οικονομικό φορέα/ανάδοχο, | ΝΑΙ |  |
| X | το πάσης φύσεως προσωπικό που θα χρησιμοποιηθεί στο έργο ανήκει αποκλειστικά στον ανάδοχο και δεν συνδέεται με την αναθέτουσα αρχή με σχέση εξαρτημένης εργασίας ή παροχής ανεξάρτητων υπηρεσιών ή έργου ή με καμία άλλη σχέση. Κατ’ ακολουθία η αναθέτουσα αρχή δεν έχει προς τα πρόσωπα αυτά καμία υποχρέωση για καταβολή μισθών, ημερομισθίων, αμοιβών, αποζημιώσεων, ασφαλιστικών εισφορών και λοιπών από όσα βαρύνουν αποκλειστικά και μόνο τον εργοδότη. Η αναθέτουσα αρχή δεν έχει υποχρέωση καταβολής αποζημίωσης για υπερωριακή απασχόληση ή οποιασδήποτε άλλης αμοιβής στο προσωπικό του αναδόχου ή τρίτων. | ΝΑΙ |  |
| **2** | **ΑΠΑΙΤΗΣΕΙΣ ΥΠΗΡΕΣΙΩΝ ΚΑΘΑΡΙΟΤΗΤΑΣ** |
| **2.1** | **Ημερήσια καθαριότητα** |
| 2.1.1 | Σκούπισμα και σφουγγάρισμα των δαπέδων όλων των εσωτερικών χώρων, με κατάλληλα απορρυπαντικά και συντηρητικά μέσα. | ΝΑΙ |  |
| 2.1.2 | Καθαρισμός με κατάλληλα απορρυπαντικά και απολύμανση με τα κατάλληλα απολυμαντικά των τουαλετών καθώς και όλων των ειδών υγιεινής όπως λεκάνες, νιπτήρες, καθρέπτες, μεταλλικά είδη, κάδοι απορριμμάτων, πόρτες, πλακάκια τοίχων κλπ. Καθαρισμός λεκέδων από τοίχους και πόρτες στις τουαλέτες. Στους χώρους υγιεινής τοποθετούνται τα απαραίτητα αναλώσιμα όπως χαρτιά υγείας, σαπούνια, αποσμητικό κλπ. | ΝΑΙ |  |
| 2.1.3 | Καθαρισμός των χώρων κουζίνας. Ο καθαρισμός περιλαμβάνει, πλύσιμο σκευών κουζίνας (και εσωτερικά το ψυγείο, τουλάχιστον μία φορά το μήνα αλλά και όταν απαιτείται) όπως, ποτήρια, φλιτζάνια, πιάτα, καφετιέρες, επιφάνειες επίπλων, πάγκους, νεροχύτη, ψυγείου (εξωτερικά). | ΝΑΙ |  |
| 2.1.4 | Συλλογή και απομάκρυνση απορριμμάτων και αλλαγή σάκων στα καλάθια αχρήστων. Τα σκουπίδια θα συγκεντρώνονται σε σακούλες οι οποίες θα μεταφέρονται στο χώρο συγκέντρωσης απορριμμάτων στον πεζόδρομο. | ΝΑΙ |  |
| 2.1.5 | Συλλογή και πλύσιμο των ποτηριών και λοιπών σκευών. | ΝΑΙ |  |
| 2.1.6 | Άδειασμα καλαθιών αχρήστων όλων των γραφείων. | ΝΑΙ |  |
| **2.2** | **Εβδομαδιαία καθαριότητα** |  |  |
| 2.2.1 | Πλύσιμο των καλαθιών αχρήστων εσωτερικά και εξωτερικά. | ΝΑΙ |  |
| 2.2.2 | Υγρό και στεγνό ξεσκόνισμα σε όλα τα έπιπλα των χώρων (καρέκλες, επιφάνειες υπολογιστών πλην κρυστάλλων οθόνης, βιβλιοθήκες, ντουλάπες, τραπέζια, σώματα κλιματισμού), καθώς και των συσκευών όπως τηλέφωνα, θυροτηλέφωνα, κλπ., **τρείς φορές την εβδομάδα**. | ΝΑΙ |  |
| 2.2.3 | Απλό ξεσκόνισμα φακέλων, βιβλίων και βιβλιοθηκών. | ΝΑΙ |  |
| 2.2.4 | Καθαρισμός κλιμακοστασίου (σκούπισμα – σφουγγάρισμα). | ΝΑΙ |  |
| 2.2.5 | Καθαρισμός διαδρομών καλωδίων. | ΝΑΙ |  |
| 2.2.6 | Καθαρισμός όλων των πλαϊνών πλευρών των επίπλων των γραφείων. | ΝΑΙ |  |
| 2.2.7 | Πλύσιμο τοίχων τοπικά, όπου απαιτείται. | ΝΑΙ |  |
| 2.2.8 | Ξεσκόνισμα στα πολύ ψηλά σημεία των διαφόρων αντικειμένων, επίπλων, βιβλιοθηκών, ντουλαπών, κορνιζών, πινάκων ζωγραφικής κλπ.. | ΝΑΙ |  |
| 2.2.9 | Απολύμανση και μικροβιοκτονία των αποχετευτικών οδών καθώς και των οδών υδρορροής. | ΝΑΙ |  |
| 2.2.10 | Συλλογή χαρτιού σε ειδικές σακούλες για ανακύκλωση. | ΝΑΙ |  |
| **2.3** | **Μηνιαία καθαριότητα** |
| 2.3.1 | Καθαρισμός των κουφωμάτων και των τζαμιών, των πλαισίων τους, των εσωτερικών διαχωριστικών και των πρεβαζιών μόνο εσωτερικά. | ΝΑΙ |  |
| 2.3.2 | Καθαρισμό τοίχων κοινόχρηστων χώρων, όπου απαιτείται. | ΝΑΙ |  |
| 2.3.3 | Απομάκρυνση τυχόν αραχνών από τους τοίχους και οροφές. | ΝΑΙ |  |
| 2.3.4 | Ξεσκόνισμα κάδρων. | ΝΑΙ |  |
| 2.3.5 | Καθαρισμός υαλοπινάκων εσωτερικά, καθώς και καθαρισμός των αποθηκών. | ΝΑΙ |  |
| 2.3.6 | Καθαρισμός των υφασμάτινων επίπλων με ηλεκτρική σκούπα. | ΝΑΙ |  |
| **3** | **Υλικά Καθαριότητας και Υγιεινής** |
|  | Ο ανάδοχος επιβαρύνεται με την παροχή εγκεκριμένων απολυμαντικών- καθαριστικών προϊόντων, εργαλείων και μηχανημάτων καθαριότητας όπως και με προϊόντα προσωπικής υγιεινής που να καλύπτουν τις ανάγκες καθαριότητας των χώρων και ατομικής υγιεινής του προσωπικού της Αναθέτουσας Αρχής, το οποίο ανέρχεται στους 60.  Πιο συγκεκριμένα επιβαρύνεται με: | ΝΑΙ |  |
| 3.1 | Προϊόντα προσωπικής υγιεινής (απολυμαντικό-καθαριστικό σαπούνι χεριών/κρεμοσάπουνο χεριών με ουδέτερο ph) | ΝΑΙ |  |
| 3.2 | Προϊόντα κουζίνας και γενικής χρήσης καθαριστικά | ΝΑΙ |  |
| 3.3 | Προϊόντα καθαρισμού τουαλέτας | ΝΑΙ |  |
| 3.4 | Προϊόντα καθαρισμού γραφείων | ΝΑΙ |  |
| 3.5 | Καθαριστικά προϊόντα κοινόχρηστων χώρων | ΝΑΙ |  |
| 3.6 | Καθαριστικά προϊόντα και εργαλεία υαλοπινάκων | ΝΑΙ |  |
| 3.7 | Επαγγελματικό τρόλεϊ καθαρισμού για μεταφορά κοινών εργαλείων και υλικών καθαρισμού | ΝΑΙ |  |
| 3.8 | Καρότσια σφουγγαρίσματος με κάδους σφουγγαρίσματος, | ΝΑΙ |  |
| 3.9 | Σφουγγαρίστρες μεγάλες με κορδόνι, με υποχρέωση να χρησιμοποιούνται κάθε μέρα καθαρές | ΝΑΙ |  |
| 3.10 | Καρότσια τροχήλατα κλειστά για μεταφορά των απορριμμάτων στον χώρο τελικής συλλογής | ΝΑΙ |  |
| 3.11 | Ηλεκτρική σκούπα | ΝΑΙ |  |
| 3.12 | Σκάλα | ΝΑΙ |  |
| 3.13 | Μπαλαντέζες | ΝΑΙ |  |
| 3.14 | Λάστιχα | ΝΑΙ |  |
| 3.15 | Φαράσια | ΝΑΙ |  |
| 3.16 | Χειροπετσέτες, χαρτί κουζίνας και χαρτί υγείας | ΝΑΙ |  |
| 3.17 | Σάκους απορριμμάτων (διαφόρων μεγεθών, για κάδους εσωτερικών και εξωτερικών χώρων) | ΝΑΙ |  |
| 4. | Οι ποσότητες και τα τεμάχια των πιο πάνω υλικών καθαριότητας προσδιορίζονται από τον Ανάδοχο και η Υπηρεσία δύναται να ζητήσει αύξηση ή μείωση των ποσοτήτων ανάλογα με τις ανάγκες της. | ΝΑΙ |  |
| 5. | Θα χρησιμοποιούνται διαφορετικοί κάδοι σφουγγαρίσματος, σκούπες και σφουγγαρίστρες για γραφεία και για τους κοινόχρηστους χώρους και διαφορετικοί για WC. | ΝΑΙ |  |
| 6. | Τα προϊόντα καθαρισμού θα πρέπει να είναι καταχωρημένα στο μητρώο απορρυπαντικών και καθαριστικών προϊόντων του Γενικού Χημείου του Κράτους. | ΝΑΙ |  |
| 7. | Τα απολυμαντικά προϊόντα θα πρέπει να είναι εγκεκριμένα από τον Εθνικό Οργανισμό Φαρμάκων (ΕΟΦ) και να φέρουν τον αριθμό αδείας κυκλοφορίας τους. | ΝΑΙ |  |
| 8. | Όλα τα υλικά θα πρέπει να είναι αρίστης ποιότητας και δεν θα πρέπει να προκαλούν φθορά στους χώρους και τα αντικείμενα. | ΝΑΙ |  |
| 9. | Τα απορρυπαντικά και τα απολυμαντικά προϊόντα δεν πρέπει να αναδύουν δυσάρεστες οσμές και δε θα πρέπει να είναι επιβλαβή για την υγεία του προσωπικού και των επισκεπτών. | ΝΑΙ |  |
| 10. | Τα προϊόντα καθαρισμού και απολύμανσης πρέπει να παρέχονται στο προσωπικό του συνεργείου καθαρισμού στη συσκευασία και με την σύνθεση – διάλυση της εταιρείας παραγωγής τους. | ΝΑΙ |  |
| 11. | Η διάλυση των παρασκευαζομένων διαλυμάτων (προς χρήση) καθαρισμού που θα κάνει το προσωπικό του συνεργείου πρέπει να γίνεται σύμφωνα με τις οδηγίες της εταιρείας παρασκευής των προϊόντων, ώστε το διάλυμα που θα χρησιμοποιηθεί να είναι τόσο αβλαβές για τον άνθρωπο όσο και αποτελεσματικό. | ΝΑΙ |  |
| 12. | Η δαπάνη όλων των υλικών καθαριότητας βαρύνει τον Ανάδοχο. | ΝΑΙ |  |
| 13. | Η Αναθέτουσα Αρχή θα πρέπει να εφοδιάζεται κάθε επίσκεψη του συνεργείου καθαριότητας με επαρκή ποσότητα υλικών. | ΝΑΙ |  |
| **14.** | **Απαιτούμενος εξοπλισμός** |
| 14.1 | Ο εξοπλισμός που θα διατεθεί από τον ανάδοχο για την καθαριότητα των κτιρίων θα είναι επαγγελματικού τύπου, ειδικά για τη χρήση που προορίζονται. | ΝΑΙ |  |
| 14.2 | Ο εξοπλισμός πλυσίματος και απολύμανσης των χώρων και μικροεργαλεία (κουβάδες, σφουγγαρίστρες, σκούπες κτλ.) θα διατίθενται από τον ανάδοχο. | ΝΑΙ |  |
| 14.3 | Πρέπει να ανταποκρίνεται πλήρως στις ανάγκες της Υπηρεσίας για την καθαριότητα. | ΝΑΙ |  |
| 14.4 | Πρέπει να είναι αμεταχείριστος. | ΝΑΙ |  |
| 14.5 | Πρέπει να μην προκαλεί φθορές (βραχύχρονα και μακροχρόνια) στις εγκαταστάσεις και στον εξοπλισμό του κτιρίου. | ΝΑΙ |  |
| 14.6 | Πρέπει να είναι κατά το δυνατόν αθόρυβος. | ΝΑΙ |  |
| 14.7 | Πρέπει να βρίσκεται σε άριστη κατάσταση, τόσο από άποψη λειτουργίας, όσο και από άποψη αισθητικής. | ΝΑΙ |  |
| 15. | Ο ανάδοχος θα πρέπει να ενημερώνει την υπηρεσία για τυχόν ζημίες που θα εντοπίζονται στους χώρους που έχει την ευθύνη της καθαριότητας. | ΝΑΙ |  |
| 16. | Ο ανάδοχος θα πρέπει να φροντίζει για όσο το δυνατόν χαμηλότερη κατανάλωση ηλεκτρικής ενέργειας και νερού. | ΝΑΙ |  |